Recomanacions d’obres de teatre a Barcelona\nRecomanacions per anar al teatre a Barcelona\nBarcelona és sens dubte ciutat de teatres. A la Ciutat Comtal podeu trobar tota mena d'activitats teatrals (des de musicals, fins òpera ó comèdia) amb les que gaudireu d'actuacions de primer nivell.\nHi ha molts tipus d'obres de teatre que s'escenifiquen a Barcelona, però totes elles tenen un encant especial a través del qual aconsegueixen captar l'interès de tot el públic.\nA continuació us donem algunes recomanacions perquè no us perdeu aquest tipus d'activitats a Barcelona ja que, us podem assegurar, serà una experiència inoblidable!\nUn dels formats d'espectacle que més triomfa als escenaris és, sens dubte, el musical.\nLa combinació de narrar una història a través de música i de cançons és sempre un èxit assegurat.\nDurant el 2020, es poden visitar diversos musicals a Barcelona que han aconseguit, durant tota la seva història, grans èxits. Aquí, algun d'ells:\nWest Side Story. El musical: Es tracta d'un dels musicals més importants i representatius del teatre universal. La seva banda sonora compta amb l'art de Leonard Bernstein i Stephen Sondheim. Aquesta melodia ha estat reconeguda com una de les millors en la història dels musicals. L'obra tracta sobre les figures de Romeu i Julieta de Shakespeare, però a la ciutat de Nova York. Allà, dos joves enamorats es veuen atrapats per l'enfrontament entre dues bandes de carrer, els Jets i els Sharks. Actuacions disponibles fins al 16 de febrer al Teatre Tívoli.\nEl Médico. El musical: Després de l'èxit i les bones crítiques recollides a la cartellera de Madrid, El Médico arriba a Barcelona. Aquest musical, basat en el best seller mundial de Noah Gordon, i creat i produït íntegrament a Espanya, és un projecte molt ambiciós que compta amb 33 actors en escena i 20 músics en directe, convertint-se així en l'orquestra més gran del teatre musical espanyol.\nEn aquesta obra s'expliquen les peripècies d’en Rob, un jove i noi orfe que recorre el món per descobrir les millors medicines alternatives que existeixen. Però tot canvia quan coneix l'amor per primera vegada. No us ho perdeu del 2 al 19 d'abril al Teatre Tívoli.\nD’altra banda, les obres que també compten amb un gran èxit i una millor crítica a Barcelona són els espectacles de comèdia. I esteu de sort! Perquè l'oferta a la Ciutat Comtal és molt variada i per a tots els gustos. Aquí us recomanem un parell d'obres que no podeu deixar de veure:\nMucha tontería: El nou monòleg de Berto Romero. Es basa en una precisa descripció del seu treball sobre els escenaris durant els últims 20 anys. El títol ja és una declaració d'intencions d'una obra que ha guanyat diferents premis gràcies a noves històries, noves cançons i moltes sorpreses.\nDavid Guapo: #quenonosfrunjanlafiesta: Monòleg protagonitzat per un dels còmics amb major projecció en l'actualitat. David Guapo ha passat en poc temps de ser un gran desconegut a un fenomen de masses, gràcies a actuacions com aquesta. No us la podeu perdre.\nAltres tipus d'obres de teatre a Barcelona\nA més, fem una menció especial a la màgia. I és que durant els últims mesos s'organitza a Barcelona un dels espectacles més extraordinaris que s'han fet mai.\nL'obra Nada es imposible del Mago Pop, és un viatge a través de l'extraordinari, ple de sorpreses, diversió, sensibilitat, ritme i emoció; una aventura plena d'il·lusions coronada per l'enorme paper del Mago Pop, que demostra que cada vegada que arriba a l'escenari, Res és impossible! No us ho penseu i gaudiu d’aquest màgic espectacle al Teatre Victòria.\nAixò és només un petit entrant de l'enorme menú d'obres teatrals que podeu trobar a Barcelona. Així, us animem a no deixar mai d'investigar i d'estar atents a l'oferta de teatres que hi ha a la Ciutat Comtal, perquè estem segurs que anar al teatre de forma habitual millorarà la vostra vida.\nUs recomanem visitar de tant en tant diverses pàgines de venda d'entrades per a aquest tipus d'espectacles, ja que de vegades podreu trobar descomptes per poder anar a un preu molt reduït al teatre. No perdeu més el temps, i com diuen en el món teatral: Molta merda!\nAixí, aprofitant la vostra estada a la capital catalana i el vostre allotjament a l'alberg de Barcelona de Pere Tarrés, no perdeu l'oportunitat de deixar-vos sorprendre per alguna obra de teatre a Barcelona.


Madrid aprova el nou finançament autonòmic\n07 març 2021 04:35\nAra el Congrés l'haurà de ratificar. Els partits catalans alerten que es mantindran vigilants per tal que s'apliqui correctament. Per altra banda, el PP no hi descarta l'abstenció\nAgències | 12 setembre 2009\nEl Consell de Ministres espanyol aprovà ahir, en plena Diada de l'11-S, la reforma de la Llei Orgànica de Finançament de les Comunitats Autònomes (LOFCA). Aquest és l'escrit que, a la fi, haurà de regular el nou model de partides.\nEl Govern espanyol ja ha enviat la norma al Congrés i ara s'obre el període de debat entre els grups polítics. De fet, els partits dels Països Catalans ja varen avisar que caldrà seguir-ne l'acceptació amb molta atenció. En aquest sentit, el president d'Esquerra Republicana, Joan Puigcercós, va advertir que "no hi ha cap certesa que aquest acord de finançament es compleixi".\nEn canvi, la vicepresidenta de l'Executiu espanyol, María Teresa Fernández de la Vega, recordà que quan es va aprovar el nou model cap de les comunitats autònomes no hi va votar en contra. "Per tant, no hauria d'haver dificultats per tal d'acceptar la reforma de la llei", va comunicar al Congrés. Així mateix, De la Vega demanà ahir a totes les formacions "que debatin el tema lluny dels partidismes". A més a més, la vicepresidenta va fer una crida per treballar amb "altesa de mires".\nEl PP farà "allò correcte"\nUna vegada aprovada la reforma de la llei, el nou model inicia una tramitació parlamentària per ser ratificat pel Parlament. En aquest òrgan no s'espera cap sorpresa, ja que a més del suport del PSOE tindrà el vot favorable de, com a mínim, ERC i IU-ICV.\nEl PP, malgrat que s'abstingué en el CPFF, havia anunciat que hi votaria en contra. Ahir, tanmateix, el secretari general del Grup Popular, José Luis Ayllón, va eludir especificar el sentit de la seva decisió.\nEl popular es va limitar a assenyalar que "farà allò correcte i segur". Ara bé, denuncià que encara no es coneixen les "xifres concretes" dels doblers que rebrà cada comunitat. Així, Ayllón admeté que, "si està malament, hi votarem en contra".\nContinua el recorregut\nDesprés de ser aprovat pel Parlament, el nou model serà discutit per les comissions de transferències de les diferents autonomies. El nou finançament, que s'aplicarà amb caràcter retroactiu des de l'1 de gener d'enguany i de manera gradual fins al 2012, aportarà recursos addicionals lleugerament superiors als 11.000 milions d'euros.\nEl Govern té "garanties" que s'assolirà la mitjana i manté les previsions\nLa portaveu del Govern, Joana Barceló, afirmà ahir que l'Executiu està "tranquil" perquè considera garantit que amb el nou model de partides Balears se situarà en la mitjana estatal de finançament per càpita. En contra del que pensen alguns experts, com el catedràtic Guillem López Casasnovas, i els socis del PSM, per Barceló la clàusula en què es diu que "es tindrà en compte" l'acostament de les Illes a la mitjana dóna "garanties" suficients.\nEn la compareixença posterior al Consell de Govern, la portaveu recordà que l'aplicació del model de finançament aprovat ahir es farà de manera gradual en quatre anys i recalcà que l'Executiu manté les seves previsions respecte als recursos afegits que això suposarà. El Govern calcula que, amb el nou pla, arribaran 500 milions d'euros addicionals el 2011.\n"És una bona notícia que aquesta llei avanci i s'accepti amb la màxima celeritat", advertí Barceló, qui recordà que el nou sistema és "molt millor" que l'anterior. En qualsevol cas, afirmà que el Govern sempre estarà disposat a negociar modificacions que reforcin i millorin la situació de Balears.\nUn cop aprovat el projecte pel Govern central, se n'iniciarà la tramitació parlamentària i, després d'això, es convocaran les comissions mixtes corresponents perquè el nou finançament es pugui aplicar.


Tots els continguts del lloc web MUSEU DE LLEIDA DIOCESÀ I COMARCAL —que inclouen, sense caràcter limitador, textos, gràfics, logotips, icones de botons, imatges, arxius d'àudio i software, etc.— són, bé propietat de MUSEU DE LLEIDA DIOCESÀ I COMARCAL , bé de societats del grup al qual MUSEU DE LLEIDA DIOCESÀ I COMARCAL pertany, bé dels clients o proveïdors, i estan protegits per les normes nacionals i internacionals de propietat industrial i intel·lectual. La compilació (entenent-se com a tal la recopilació, ordenació i muntatge) de tot el contingut del lloc web MUSEU DE LLEIDA DIOCESÀ I COMARCAL és propietat exclusiva de MUSEU DE LLEIDA DIOCESÀ I COMARCAL i es troba protegida per les normes nacionals i internacionals de propietat industrial i intel·lectual. Tot el software utilitzat al lloc web MUSEU DE LLEIDA DIOCESÀ I COMARCAL és de MUSEU DE LLEIDA DIOCESÀ I COMARCAL o els seus proveïdors de software, i es troba protegit per les lleis nacionals i internacionals de propietat industrial i intel·lectual.\nQueda totalment prohibida qualsevol mena d'utilització del contingut d'aquest lloc web, incloses la seva reproducció, modificació, distribució, transmissió, posterior publicació, exhibició o representació total o parcial, sense consentiment exprés de MUSEU DE LLEIDA DIOCESÀ I COMARCAL o dels seus proveïdors.\nMUSEU DE LLEIDA DIOCESÀ I COMARCAL i altres denominacions de productes, serveis, gràfics i logotips de MUSEU DE LLEIDA DIOCESÀ I COMARCAL són marques protegides per MUSEU DE LLEIDA DIOCESÀ I COMARCAL . Les denominacions d'altres productes, serveis i companyies esmentades en aquest document poden ser marques registrades dels seus respectius propietaris.\nLa reproducció, modificació, còpia, ús, distribució, comercialització, comunicació pública o qualsevol altra utilització de la informació continguda en el lloc web de MUSEU DE LLEIDA DIOCESÀ I COMARCAL (inclosos el seu propi disseny, configuració i forma d'exposició del lloc web) que es realitzin sense autorització de MUSEU DE LLEIDA DIOCESÀ I COMARCAL constitueix una infracció de la legislació vigent en matèria de propietat intel·lectual.\nMUSEU DE LLEIDA DIOCESÀ I COMARCAL es reserva tots els drets a modificar, limitar o cancel·lar l'accés i els continguts del web en qualsevol moment i no assumeix cap responsabilitat sobre la seva actualització. Així mateix, MUSEU DE LLEIDA DIOCESÀ I COMARCAL es reserva la facultat d'efectuar modificacions en la configuració o presentació del seu web, i pot fer ús d'aquesta facultat sense avís previ.\nTant l'accés al web de MUSEU DE LLEIDA DIOCESÀ I COMARCAL com l'ús de qualsevol informació continguda és d'exclusiva responsabilitat de la persona que hi accedeix o l'usa, i MUSEU DE LLEIDA DIOCESÀ I COMARCAL no respon de cap conseqüència, dany o perjudici que pogués derivar-se de l'accés o ús de la informació. MUSEU DE LLEIDA DIOCESÀ I COMARCAL no garanteix que la informació, text, gràfics, vincles o qualsevol altre contingut del seu web siguin exactes o complets, i hi exclou, especialment, qualsevol responsabilitat que es pogués derivar dels continguts i serveis comercials o d'altra índole de webs que es poguessin enllaçar electrònicament ( link ), directament o indirectament, a través del web de MUSEU DE LLEIDA DIOCESÀ I COMARCAL .\nPer facilitar-ne l'accés, pot ser que MUSEU DE LLEIDA DIOCESÀ I COMARCAL inclogui vincles a pàgines d'Internet que pertanyin o estiguin gestionades per tercers. En entrar en aquests llocs, ha de revisar i acceptar les normes d'ús d'aquesta pàgina abans d'utilitzar-la. També ha d'acceptar que MUSEU DE LLEIDA DIOCESÀ I COMARCAL no té cap control sobre el contingut d'aquestes pàgines i que no pot assumir cap responsabilitat de material creat o publicat per aquests. A més, el vincle a un lloc aliè a MUSEU DE LLEIDA DIOCESÀ I COMARCAL no implica que MUSEU DE LLEIDA DIOCESÀ I COMARCAL l'aprovi, ni els productes o serveis als quals es fa referència.\nEl fet que en el web de MUSEU DE LLEIDA DIOCESÀ I COMARCAL es faci referència a productes, serveis, marques, noms comercials, fabricadors, subministradors, etc., propietat de tercers, no constitueix el seu patrocini o recomanació per part de cap de les entitats del grup MUSEU DE LLEIDA DIOCESÀ I COMARCAL.\nMUSEU DE LLEIDA DIOCESÀ I COMARCAL exclou i declina qualsevol responsabilitat que pogués derivar-se de la transmissió d'informació entre usuaris a través de la xarxa Internet i no adquireix cap responsabilitat per problemes tècnics o fallades mecàniques en els equips informàtics produïts durant la connexió a la xarxa, ja sigui a través del web de MUSEU DE LLEIDA DIOCESÀ I COMARCAL o de webs de tercers.\nMUSEU DE LLEIDA DIOCESÀ I COMARCAL no es responsabilitza dels virus que tinguin el seu origen en una transmissió telemàtica infiltrats per terceres parts (per exemple, els macros de processadors de text, els applets de Java i els programes ActiveX), generats amb la finalitat d'obtenir resultats negatius per a un sistema informàtic.\nLa informació d'aquesta web només té caràcter informatiu i en cap cas té caràcter contractual per part de MUSEU DE LLEIDA DIOCESÀ I COMARCAL.\nEl contingut del web de MUSEU DE LLEIDA DIOCESÀ I COMARCAL únicament és aplicable a territori espanyol.\nMUSEU DE LLEIDA DIOCESÀ I COMARCAL garanteix l'absoluta confidencialitat de les dades personals dels usuaris del web de MUSEU DE LLEIDA DIOCESÀ I COMARCAL. Les dades proporcionades seran incorporades a una base de dades gestionada sota l'exclusiva responsabilitat de MUSEU DE LLEIDA DIOCESÀ I COMARCAL , creada per facilitar als usuaris la utilització dels serveis oferts per aquesta, així com per informar-los sobre els productes i serveis que puguin ser del seu interès. En compliment de la Llei Orgànica 15/1999 de 13 de desembre de protecció de dades de caràcter personal, l'usuari pot en tot moment exercitar els drets que la llei li confereix relatius a l'accés, rectificació, cancel·lació i oposició a la cessió de les seves dades al fitxer de propietat exclusiva de MUSEU DE LLEIDA DIOCESÀ I COMARCAL enviant un e-mail a: museu@museudelleida.cat


Mor el conductor del camió bolcat a l’AP-2, al seu pas per les Borges Blanques, que va vessar tota la càrrega de quitrà – Comarques de Ponent\nMor el conductor del camió bolcat a l’AP-2, al seu pas per les Borges Blanques, que va vessar tota la càrrega de quitrà\nadmin Posted On septiembre 19, 2019\nText: Redacció / Foto: Trànsit\nEl conductor del camió bolcat a l’AP-2, al seu pas per les Borges Blanques, que va vessar ahir a la tarda tota la càrrega de quitrà que transportava ha mort, segons ha indicat el Servei Català de Trànsit.\nEls fets van tenir lloc ahir al voltant de 2/4 de 7 de la tarda al quilòmetre 167 de l’AP-2, en sentit Girona. Per causes que s’estan investigant, un camió cisterna que transportava quitrà va fer la tisora i va bolcar. Com a conseqüència de l’accident, el conductor del camió va quedar atrapat i els Bombers van haver de fer maniobres d’excarceració per rescatar-lo entre la ferralla tot i que no van poder fer res per salvar-li la vida. Segons els Bombers, es va produir una fuita i el camió va perdre 20.000 litres de quitrà, que va quedar escampat a la via, fet que va obligar a Protecció Civil a activar la fase d’Alerta del Pla especial d’emergències per accidents en el transport de mercaderies perilloses per carretera i ferrocarril a Catalunya (TRANSCAT) la qual es va donar per finalitzada a la 1 de la matinada.\nLa via es va tallar en sentit Lleida durant més de dues hores. A 2/4 d’1 de la matinada es va retirar el camió i es va restablir la circulació si bé ha quedat un carril tallat per finalitzar les tasques de neteja de la via.\nArran de la incidència, es van activar cinc patrulles dels Mossos d’Esquadra, nou dotacions dels Bombers de la Generalitat i una ambulància del Sistema d’Emergències Mèdiques (SEM).\nCastellserà desescala amb èxit les arts escèniques\nEls arxius comarcals de l’Urgell, la Noguera, el Jussà i l’Alt Urgell reobriran dilluns\nLa Diputació aprova el projecte per millorar la seguretat vial de la carretera de Sant Martí en l’accés al poblat dels Estinclells\nCap mort per coronavirus a Lleida i 26 nous positius\nGuimerà habilita un aparcament per descongestionar el centre històric, declarat BCIN


© Relleu 3x4 a l'empresa familiar amb Covid\nUn dels principals reptes de l’empresa familiar és el del relleu de la generació precedent per la continuadora. El relleu no és un moment sinó un procés, que pot durar fins a deu anys.\nEl relleu és inevitable. La Covid-19 ha posat el focus de moltes famílies empresàries en les urgències del dia a dia, especialment en la tresoreria, ja que si s’acaba la caixa, s’acaba l’esperança. Això pot fer que el tema del relleu s’ajorni ad kalendes graecas, i es creïn continuadors amb la síndrome del príncep Carles d’Anglaterra, al qual sembla que se li estigui passant l’arròs esperant el relleu.\nEl relleu a l’empresa familiar és 3x4 perquè hi ha tres relleus i hi intervenen quatre actors. Hi ha tres relleus: a la direcció, al govern i a la propietat; i no tenen per què coincidir ni en la mateixa persona, ni en el mateix moment. Al procés de relleu hi intervenen el predecessor, l’empresa, la família i els continuadors.\nDirecció, govern i propietat es confonen moltes vegades. La confusió ve facilitada pel fet que les tres solen coincidir en la figura del fundador. Però a mesura que augmenta el nombre d’integrants de la família empresària convé diferenciar. La direcció gestiona el dia a dia. El govern decideix l’estratègia i escull la direcció que l’executarà. La propietat decideix qui governa l’empresa. Els accionistes d’una companyia aèria no tenen dret pel fet de ser-ho a pilotar els avions ni a dirigir el tràfic aeri. La propietat decideix, per exemple, si ven o tanca el negoci; el govern si internacionalitza o aplica un ERO; la direcció, qui és el cap d’internacional o les persones afectades per l’ERO.\nEn el relleu a la direcció cal tenir en compte que l’empresa necessita una línia de comandament clara. Les bicefàlies poden facilitar no haver de prendre una decisió, però és difícil que funcionin a la pràctica. Convé que hi hagi almenys un primus inter pares acceptat pels continuadors; perquè només es pot liderar amb autoritat reconeguda. La creació de regnes de taifes en què cada un se centra en la seva àrea sense ficar el nas a la dels altres pot generar comoditat al dia a dia, però pot portar a una manca de visió estratègica global. Al govern convé crear òrgans no endogàmics, és a dir, en els quals hi hagi aire fresc; i que funcionin de forma professional. A la propietat és recomanable evitar les possibles situacions de bloqueig, i en el seu cas preveure els mecanismes de solució àgil i eficaç, recordant potser allò que “el millor és enemic de lo bo”. El predecessor és l’element central del procés de relleu en vida. La seva voluntat sincera de dur a terme el relleu és imprescindible. Poden haver-hi “monarques” que moriran amb les botes posades, o “generals” que se’n van per tornar com a salvadors. El predecessor ha de ser altruista, perquè ha de ser capaç de fer un pas al costat i passar la posta als continuadors. Ha de ser valent, perquè potser ha de prendre decisions difícils, com posar al capdavant del negoci a una persona diferent de la inicialment esperada. És importat que tingui resolta la resposta a dues qüestions bàsiques: què faré? de què viuré?, després de fer el relleu.\nEl relleu es produeix a l’empresa, i cal adequar-la als diferents estils de predecessor i continuador. S’han d’adequar els sistemes d’informació i de control. S’ha de revisar l’estructura directiva i els processos de decisió. Potser el predecessor era molt creatiu o un bon comercial, i les fortaleses del continuador són unes altres. Els clons només existeixen a les novel·les. La família també és un element important en el procés de relleu. Quina serà la postura de les diferents parelles? Facilitaran el procés o posaran pals a les rodes? Posaran oli, o llenya al foc? Quina és la postura real de la resta d’integrants de la família? Finalment, i no menys importants, els continuadors. Per què desitgen ser-ho? Per què s’ho mereixen? Estan capacitats? Seran passius o implicats? Què aportaran? Què esperen rebre de l’empresa?\nSabent que el relleu a l’empresa familiar és un procés 3x4, és important que la Covid-19 no n’ajorni la planificació i execució. No es pot deixar en la incertesa fins al mortis causa. Hem de planificar els tres relleus, tenint en compte els quatre actors. La planificació ha de fer-se amb temps, establint objectius amb fites i calendari. I cal tenir plans de contingència perquè Murphy existeix (si alguna cosa pot sortir malament, sortirà malament). La planificació no garanteix l’èxit, però n’augmenta la probabilitat.


Campanya “Excel·lent, Música de Banda” 2022 - Societat Musical d'Algemesí\nCampanya “Excel·lent, Música de Banda” 2022\nLa Societat Musical d’Algemesí rebrà 2.800€ per a l’escola de música JMG gràcies a les ajudes per a escoles de música que es troben dins de la Campanya “Excel·lent, Música de Banda 2022” i que convoca l’àrea de cultura de la Diputació de València.\nPer altra part, ens han adjudicat 1.902'95€ per a l’adquisició d’instruments. Aquest any la Societat Musical ha considerat comprar dos saxòfons alts Yamaha YAS-280. Aquest instruments de millors prestacions seran de gran utilitat per a alumnes més avançats i de segur els tindrem molts anys.\nLa Diputació de València ha llançat aquesta campanya amb l’objectiu de promoure la realització d’activitats culturals i donar suport a la continuïtat de les escoles de música de les societats musicals per la seua gran llabor social i cultural. Des de la Societat Musical d’Algemesí volem agraïr a la Diputació de València per convocar aquest tipus d’ajudes i que tant ajuden a agrupacions culturals com la nostra.


Resultats de la cerca fitxes de l'Optimot: 1,991\n81. 'ordenar' + infinitiu o 'ordenar que' + verb en subjuntiu? / Alternança d'infinitiu i subjuntiu en verbs d'ordre i influència\n82. És correcte 'no tenir per què' + infinitiu en català? / Pronom interrogatiu davant d'infinitiu en interrogatives indirectes / Nova gramàtica\n83. Pronoms de relatiu en funció de complement directe animat / 'que', 'a qui' o 'el qual/al qual'? / Nova gramàtica\nEn les oracions de relatiu, el complement directe animat es pot representar amb els pronoms que, qui i el qual (la qual, els quals, les quals). 1. Que Aquest relatiu és la forma més habitual, tant en les oracions especificatives com en les explicatives. Ara bé, no es fa servir quan el verb de [...]\n84. 'va prometre portar-se bé' o 'va prometre que es portaria bé'? / Alternança entre l'indicatiu i l'infinitiu en les subordinades substantives\n85. 'Només veure'l a l'aeroport' o 'Així que va veure'l a l'aeroport'? / 'Només (de)' + infinitiu amb valor temporal / Nova gramàtica\n86. 'no obstant', 'no obstant això' o 'això no obstant'? / És correcte 'no obstant' + SN, 'no obstant que' i 'no obstant haver' en català? / Nova gramàtica\nformals. Per exemple: Ell ja sabia que allò no estava bé i, no obstant, va fer trampes a l'examen. No podíem sortir de casa; no obstant això, ens ho vam passar molt bé. Li vaig dir que s'ho rumiés. Això no obstant, no em va fer cas. En registres formals també es fa servir no obstant com a locució [...]\n87. Com es diu 'más te vale' en català? / És correcte 'més et val' en català? / 'més et val no fer-ho' o 'val més que no ho facis'?\nEn català, l'expressió fixada per dir que una cosa és preferible o convenient és valer més. Per exemple: val més que no ho facis (o més val que no ho facis) valdria més que calléssiu... La construcció més (et, li, us...) val no és adequada en català. Altres expressions que serveixen per [...]\n88. L'article definit amb valor exclamatiu i interrogatiu / 'La de vegades que t'ho he dit!' o 'Quantes vegades t'ho he dit!'? / Nova gramàtica\nFitxa 6254/2Darrera versió: 06.03.2020\n'enlloc' o 'en lloc'?\nLes formes enlloc i en lloc tenen significats diferents.\nL'adverbi enlloc significa 'en cap lloc'. Per exemple:\nHe perdut les claus del pàrquing i no les trobo enlloc.\nEn canvi, la construcció en lloc sol anar seguida de la preposició de (en lloc de), i vol dir 'en comptes de'. Per exemple:\nLi han donat lluç en lloc de rap.\nTambé s'usa la construcció en lloc en l'expressió en lloc segur.\n89. 'enlloc' o 'en lloc'?\n: Li han donat lluç en lloc de rap. També s'usa la construcció en lloc en l'expressió en lloc segur. [...]\n90. Com es diu darse el gusto en català? / És correcte donar-se el gust en català?\nL'expressió castellana darse el gusto, que fa referència a permetre's la satisfacció de fer alguna cosa, en català s'expressa amb les construccions següents: donar-se el gust, fer un extra, permetre's el luxe, etc. Per exemple: M'he donat el gust de menjar quatre panellets. Aquestes festes [...]\nPàgines 9 / 200


Al Balcó de Santaïna hi havia anat dues vegades, al 2009, quan es començaven a obrir les primeres vies. Per cert, veig que la guia diu, erròniament, que moltes vies són del 2010... Anàvem amb el Josep i l'Ernest, però el darrer s'ha afegit amb un grup de Navàs que també eren senars.\nRecordava una escalada peculiar, sobre conglomerat molt diferent del montserratí, que et deixava inflat en poca estona. Memòria correcta!\nL'Ernest proposa començar per un 6b nou, El Boig de Casserres (6b), que no surt a la guia, a l'esquerra de Amanece que no es Poco (6a+). Una via amb una entrada explosiva i un desplom de collons no ens sembla la millor forma de començar el dia...\nEscalfar amb desploms bloqueros, no gràcies ;)\nAixí que en Josep i jo decidim començar per l'esperó QWERTYPOIUY (V+). Una via que no sé si havia fet, curta però interessant. I no, la roca no es trenca, o no es trenca gaire (jo he tirat avall alguna cosa amb el peu).\nEscalfant com toca amb un V+.\nA continuació en Josep té l'amabilitat de posar cintes a Amanece que no es Poco (6a+) tot i que ha de penjar-se a molts llocs. Una mica acollonido decideixo posar-m'hi des de sota i l'encadeno. Hi ha uns quants trams que em semblen durs i he d'anar espolsant braços des de la segona xapa! Per sort, vaig trobant els llocs que em permeten anar reposant i acabo sortint de les dificultats amb un somriure d'orella a orella. Baixo ben embutifarrat, cosa atípica per sols 6a+...\nEncadenant amb dificultats el 6a+.\nDesprés fem la via nova, El Boig de Casserres (6b) en top-rope. El primer pas és un llançament que encerto prou bé. Després una pujada de peus dura i toca estirar-se a pillar un canto bo per la dreta... cosa que no aconsegueixo fer a la primera i m'he de penjar. Torna a tocar llançament i ara sí que trobo la forma de posar-me a sobre del relleix. A partir d'aquí toca anar escalant, però surt canto. El desplom és molt desplomat, però hi ha canto. Ho m'he agafat en el còdol característic amb la dreta i després he anat pillant canto que m'ha permès posar-me sobre el desplom amb dignitat. A partir d'aquí, anar fent...\nEl 6b es deixa fer... en top-rope!\nEn Josep ja no farà cap més via, no està motivat darrerament. Jo em poso a 6è Aniversari (6b) bastant a l'esquerra d'on estàvem. La via comença en una alzina i té uns primers metres ben curiosos. Les xapes queden bastant a la dreta. Després es creua en diagonal i es va fent bé fins un ressalt lleugerament desplomat. Aquí he buscat camí una mica per l'esquerra i passar després a la vertical de la xapa. Ho he hagut de donar tot per no penjar-me però al final aconsegueixo situar-me amb certa comoditat i reposar una mica. Queden uns metres amb una panxa final que em fa entrar dubtes. Per sort, hi ha bona presa per pillar un còdol bo i d'aquí una remada fins a un altre, bo també. M'he quedat més que satisfet!\nI per acabar la sessió, encara he fet Ronnin (6a), a l'esquerra d'aquesta. Una placa que ja es veu punyetera i que ho va sent a mida que vas pujant. Toca tibar de foradets força xics i moure peus a llocs que fan pinta de sobats però que -oh meravella- no rellisquen. Bastant agònica.\nI aquí hem recollit trastos i avall! Per escalar aquí s'han de menjar sopes -o acostumar-se a aquesta escalada...\nEtiquetes de comentaris: Berga - Mal Pas, Escalada, Escalada 2021\nMatinal de Racó Tranquil amb l'Ernest. Feia 13 anys que hi vaig fer la primera visita i 6 des de la segona, cosa que vol dir que no recordava gairebé res... Hem començat per la Diedrín (V). Xula amb un passet de decisió al mig.\nA l'única via suau del sector.\nA continuació ens n'hem anat a la Gerard (6b). No és que jo em senti molt fort, però no hi ha res més assequible aquí! A aquesta via hi havia fallat a la segona visita, així que avui podria ser un bon projecte. Doncs me l'he embutxacada, lluitant-la però. Als volts de la tercera o quarta xapa hi ha un pas curiós, on jo he anat per la dreta per superar un ressaltillo. Aquí m'he quedat bastant pillat, però he pogut anar negociant nyapetes i tal per anar pujant. Després, ve el crux de la via on has d'anar pujant peus, tibar d'una regleta vertical amb l'esquerra i estirar fins pillar una rebava acceptable per la dreta.\nEncadenant el projecte del dia: Gerard (6b).\nDecidim continuar amb un 6b+, el primer de tots, Keops (6b+). Aquí ja veig que les tibades són bastant bloqueres i decideixo fer-la en top-rope. Els passos van sortint, però s'ha d'haver tastat abans! Jo m'he penjat molts cops...\nL'Ernest té ganes de tibar i es posa a Mirall del Passat (6c+). El crux de la via està al segon químic, on s'ha de tibar d'una llastreta invertida bastant merdosa fins pillar quelcom bo per l'esquerra. Jo ho provo en top-rope, però no trobo la manera de posar-m'hi bé i acabo fent A0. La resta és ben xula i va sortint molt bé. A la darrera xapa em penjo perquè també hi ha una tibada que no m'ha semblat evident d'entrada. Després, ha sortit. Si aconsegueixo fer el crux algun dia la via és factible (que és el mateix que no dir res, ho sé).\nEl mestre, a Mirall del Passat.\nI L'Ernest encara li ha fet un tast a la del Tati. Jo no! Hem estat força bé, sobretot l'estona que ha fet un sol radiant. Després, no tant -a l'ombra feia fresqueta!\nAvui tocava visitar un sector nou, les Penyes de Can Marcer. És un sector amb ombra al matí, però avui no havia de fer massa fred. Hem començat fet la via #2 (6a). Via de moviments estranys, que conserva equipament antic però amb xapes. M'ha sembla poc evident.\nA la primera del dia. Equipament pre-històric, amb un pitó que,\nmés que per palanca, treballa per molla.\nDesprés hem fet la #3 (6a+). Llarga, amb algun moviment exigent, però més franca i evident que l'anterior. En Ramon segueix fent anar el coco i les ataca de primer i se'n surt amb algun repòs.\nA continuació fem la #5 (6b). Llarga, amb moviments xulos i variats. Molt recomanable!\nMolts metre de bona via.\nI per acabar la #6 (6b+). Un viot, amb molts moviments, de continuïtat amb dos passos més durs: el primer a l'indret del desplom i el segon a la darrera part. Aquí he estat a un tris de deixar-me anar i penjar-me, però he trobat una regleta millor per la dreta, una altra per l'esquerra i, poc a poc, m'he refet. Engalomar-la a vista ha estat un subidon!\nI la cirereta del dia, la #6, que ha sortit a vista!\nEl Ramon s'ha posat a la #15 (6a+) amb un pas bloquero al principi i la resta, anar fent.\nUna mica més de relax a la #15\nL'Ernest ha acabat la sessió d'avui fent la #7 (6b+), si no vaig errat.\nEl nostre guia, tibant-li a la #7.\nLa ressenya, extreta de l'skalatopi:\nEtiquetes de comentaris: Escalada, Escalada 2021, Penyes de Can Marcer


La primera ordenança de les platges d’Almassora entra ja en exposició pública | Castelló Extra\nLa primera ordenança de la història per a les platges d’Almassora entra ja en el període d’exposició pública. L’oposició ja coneix la regulació que entrarà en vigor després de la seua aprovació en el ple municipal. El text acredita un espai de la costa sense fum, protecció per a les zones de nidificació dels ocells, sancions contra l’abocament de residus i potenciarà la platja natural de les Goles. A més, l’ordenança és un requisit indispensable per a poder obtenir el guardó de la bandera blava per a la costa de la localitat.\nLa regulació té la finalitat de protegir i millorar la qualitat de vida en la zona marítima, així com conservar l’entorn natural de la zona. El text recull la normativa per als quatre quilòmetres de platges: 1.700 metres la platja de Benafelí, 1.400 metres la de Pla de la Torre i 900 metres la de les Goles. El tram de costa que comprén entre la zona de jocs infantils del vaixell en Pla de la Torre fins a l’inici de la platja dels Gols serà el tram sense fum on els usuaris no podran fumar.\nD’altra banda, el document marca la temporada de bany en la mar Mediterrània des de l’1 de juny fins al 30 de setembre. També fixa la prohibició de realitzar jocs, activitats o exercicis que molesten els usos preferents a la platja: l’estada, el bany i el passeig. Els animals domèstics podran accedir a la costa d’Almassora dins de les limitacions regulades en l’article 18 de l’ordenança de possessió reguladora d’animals.\nLa regulació de la costa fixa la prohibició entre altres coses de realitzar botellons o cuinar en la zona de l’arena de les platges del municipi. L’ordenança també impedeix la realització de foc en la costa, a excepció de la celebració de la Nit de Sant Joan, en les zones i condicions autoritzades d’ús, així com l’ús de bombones de gas i líquids inflamables.\nEl text també reflecteix les infraccions lleus, que portaran aparellades multes de 60 a 300 euros, mentre que les greus oscil·laran entre 300 i 3.000 euros. El document té en compte també la reincidència de la persona responsable de les infraccions, la major o menor pertorbació causada per la infracció en el medi ambient i/o els usuaris i la intencionalitat de l’autor.\nFinalment, el regidor de Platges i Turisme, Joan Antoni Trenco, acompanyat per l’edil de Cultura, Javier Mollá, i el tècnic municipal encarregat de redactar el text, ha exposat davant l’oposició la primera ordenança de les platges d’Almassora. “Les nostres platges precisaven ja d’una regulació perquè tots els usuaris gaudim de la nostra costa sota les mateixes normes i fent un ús correcte d’un dels béns naturals més importants que té Almassora”, ha declarat Trenco.


Poble Nou de Benitatxell ja té nova Junta Directiva – Les Bandes de Música\nL’elecció de la nova Junta Directiva de la Banda es va realitzar de manera automàtica dissabte passat 8 de gener en presentar-se una única candidatura unitària formada per huit joven músics i músiques de l’agrupació.\nLa nova Junta Directiva ha començat a treballar des del moment de després de l’elecció i espera aconseguir tots els objectius que s’han marcat per als pròxims quatre anys.\nLa Banda de Música del Poble Nou de Benitatxell continua amb la seua renovació. Si el passat 17 de desembre, després d’un procés democràtic pioner a la comarca, va ser elegit el seu nou director, el saxofonista Manuel Romero, ara el canvi s’ha produït en l’òrgan gestor de la banda, la Junta Directiva.\nAixí, com es va anunciar als músics i al públic assistent en el concert de Santa Cecília realitzat l’11 de desembre, el fins ara president, Josep Colomer, ha posat fi a quasi 10 anys al capdavant de la Junta Directiva. Un temps de gestió en el qual ha destacat, entre altres coses, la celebració multitudinària del 25é aniversari de la Banda de Música, la realització del documental “Al ritme d’un poble” sobre la història de l’agrupació o l’organització del primer Festival de Bandes de Música del Poble Nou de Benitatxell que es va celebrar el mes de juliol passat.\nLa nova Junta Directiva, que va eixir triada de manera automàtica, al sol haver-se presentat un candidatura unitària, en l’assemblea extraordinària celebrada el dissabte 8 de gener, estarà presidida per Jose Andrés Bolufer Ronda. Jose Andrés té 31 anys, és membre de la Banda de Música de Benitatxell des de fa quasi 20 anys i ha cursat els estudis superiors de música en l’especialitat de tuba en el Conservatori Superior de Música ‘Joaquín Rodrigo’ de València.\nHuit joves músics integren la Junta\nEls altres membres que formaran la nova Junta, també components de l’agrupació musical, són: Víctor Bisquert, de 29 anys i que ocuparà el càrrec de secretari; Isabel Buigues de 24 anys i que s’encarregarà de la tresoreria; Lorena Mata, de 32 anys; Jose Oliver, de 19 anys; Gabriela Colomer, de 23 anys; Maria de la Mar Nebot, de 32 anys; i Carlos Buigues, de 24 anys. Una Junta Directiva molt jove i, a més, 100% paritària. Però, més enllà dels càrrecs orgànics que marquen els estatuts, la nova Junta crearà diferents secretaries (àrees de treball) que, en paraules dels seus components “millore la gestió de la Banda, s’adapte a les noves necessitats musicals i socials, i que pose la música en el centre”. Entre les noves àrees que es van crear estaran les següents: secretaria d’organització, secretaria de comunicació, secretaria de dinamització musical, secretaria de finances, documentació i arxiu i càrrec de portaveu.\nEl nou president, en nom de tota la Junta, ha declarat estar “molt il·lusionat i amb ganes d’emprendre aquesta nova etapa” en la qual tindrà la sort de “compartir projecte amb músics i amics” i, sobretot, “treballar per a aconseguir tots els objectius marcats per als pròxims quatre anys i que tindran com a eixos principals modernitzar el funcionament de la banda, la millora musical de l’agrupació, transparència i igualtat en la presa de decisions, millor comunicació, cohesió i coordinació amb la banda i, sobretot, gaudir fent música”.\nAra bé, a pesar que la nova Junta Directiva estarà formada per huit músics es pretén comptar amb col·laboradors, tant músics, exmúsics com a socis i sòcies. A més, i amb l’objectiu que “el poble es torne a sentir orgullós i identificat amb la seua Banda” es buscaran mecenes que puguen patrocinar a l’agrupació i es treballarà per a continuar creixent en nombre de socis i sòcies. Entre moltes altres accions que es començaran a dur a terme en breu.


NADAL A LA PRESÓ ,programa especial de ràdio | elsot.cat\nNADAL A LA PRESÓ ,programa especial de ràdio\nFamiliars i una seixantena de personalitats desitgen Bon Nadal als presos de l’1-O en un programa especial de ràdio\nUn grup de professionals del món de la ràdio voluntaris ha preparat un programa especial pel 25 de desembre que sonarà per emissores municipals amb l’objectiu de desitjar un bon Nadal als presos de l’1-O i d’acompanyar-los en una data tan assenyalada, que no podran passar amb les seves famílies. Hi participen una vintena de familiars i amics dels empresonats, que expliquen com solen celebrar les festes. També hi ha un recull de felicitacions de Nadal d’una seixantena de personalitats dels àmbits de la cultura, la ciència, la comunicació, l’esport i la religió, entre d’altres.\nEl programa començarà amb les felicitacions de Nadal de figures destacades de la ràdio, com són Jordi Basté, Mònica Terribas, Carles Francino, Albert Om, Josep Cuní i Neus Bonet, que posaran en valor el mitjà. I comptarà també amb un final còmic a càrrec dels equips del Versió RAC1, La Competència, en Peyu i l’APM. També hi sonaran cançons que han seleccionat les famílies dels presos, i s’hi sentiran felicitacions de les persones que es concentren cada setmana davant de les presons.\nEl programa s’emetrà per emissores pròximes a les presons: Ràdio Sant Joan 107.9 FM i Ràdio Santpedor 90.0 FM, al costat del centre de Lledoners; Hit103, a la 103.3 FM, de Valls, que arriba al centre de Mas d’Enric; i Ràdio Capital 93.8 FM, de Pals, amb cobertura al centre de Puig de les Basses.\nEl programa també estarà disponible perquè l’emetin totes les emissores municipals que vulguin.


La meitat dels snacks i brioixeria industrial superen el contingut de grasses trans recomanat | Consumer\nLa meitat dels snacks i brioixeria industrial superen el contingut de grasses trans recomanat\nAl voltant del 40% dels estudiants de primària consumeix de forma habitual aquest tipus d'aliments\nPer mediatrader 15 de setembre de 2010\nLa meitat dels productes d’alimentació industrial contenen nivells de grasses trans superiors als considerats saludables, és a dir, sobrepassen el 1% del total de greixos recomanat. Així ho ha posat de manifest un estudi realitzat a Mataró, que ha analitzat la composició de brioixeria i snacks, així com la conducta alimentària d’escolars entre sis i dotze anys. La recerca ha revelat que un 40% dels estudiants de primària és consumidor habitual d’aquest tipus d’aliments industrials, encara que la majoria d’ells segueix una dieta mediterrània de qualitat mitjana-alta.\nEls experts alerten que, malgrat els bons patrons alimentaris de la majoria, la presència de productes rics en greixos saturats és alta. “Hi ha evidència científica de la implicació del consum d’aquestes grasses trans en el desenvolupament de malalties vasculars”, recorden des dels Serveis de Salut Pública de l’Ajuntament de Mataró. Per això, destaquen la importància d’inculcar bons hàbits alimentosos entre els més joves, ja que s’ha observat que la qualitat de la dieta empitjora conforme els nens creixen.\nLa recerca es va desenvolupar en nou col·legis de Mataró en el curs 2008-2009, quan va analitzar l’alimentació d’escolars de 1º, 4º i 6º d’Educació Primària. En el transcurs de l’estudi, es va recopilar informació sobre la seva conducta alimentària a través d’enquestes realitzades entre els nens i les seves famílies, i es va registrar el pes i l’altura dels petits. L’objectiu final d’aquest treball, guardonat amb el Premi Gonzalo Calvo de l’Acadèmia de Ciències Mèdiques de Catalunya i Balears, és el disseny d’estratègies d’intervenció dirigides a disminuir el consum d’aliments rics en greixos saturats entre nens i adolescents.\nA Espanya encara no hi ha una regulació sobre els greixos trans, encara que sí en la majoria de països de la Unió Europea. Aquestes normatives exigeixen que el contingut de greixos saturats en els aliments sigui inferior al 1% del total dels greixos, i que les etiquetes dels productes especifiquin el percentatge que contenen de les mateixes. Aquests greixos saturats estan presents en molts productes alimentaris, com a menjar ràpid, congelats, precuinats, pizzes, snacks i brioixeria industrial.\nbrioixeria grasas-ca saturades snacks trans\nQuè menges realment quan obres una bossa de snacks?\nPeixos: classificació i el seu valor nutritiu


XAREL·10: Endevinalla 070\nAquesta me la sé, aquesta me la sé!!!\nMe la deien quan era petita!!!\n"teleret, teleret, no té potes i s'aguanta dret: el CÀNTIR"\nNo l'hagués encertat mai, Kudi :-))\nSi t'haig de ser sincera, jo no sé pas d'on carai vé... perque, val, el càntir no té potes... però no dóna cap més pista aquesta punyetera endevinalla!\n(perque me la deien de petita, que si no encara m'hi estaria trencant les banyes!)\nJo tampoc la sabia, per això m'ha tornat a passar allò de que m'encerteu a la primera un enigma "difícil".\nJa ho he dit abans però no em canso de repetir-ho: Estic orgullós de pertànyer a aquesta la nostra blogosfera!\nÉs la "saviesa popular" :-) jo mai de la vida l'hagués encertat, però quan ella va dir que li deien de petitona, jo vaig pensar "segur que ho és!!" :-))\nÉs maca la blogosfera, McAbeu :-)) i tu hi contribueixes ;-)


GRIFONI BARCELONA: de desembre 2010\nAplaçat per la neu\nEl gran derbi genovès Sampdoria-Genoa, de la 17ena jornada, que s'hauria d'haver jugat aquesta nit, ha estat ajornat per la forta nevada caiguda sobre la capital de la Ligúria.\nEl partit, considerat el derbi més passional i històric de tots els que disputen a Itàlia, s'hauria d'haver iniciat a les 20.45 hora, però el terreny de joc de l'estadi Luigi Ferraris ha quedat impracticable a causa de la neu i al gel, que posaven en perill la integritat dels jugadors.\nL'àrbitre Morganti, d'acord amb els capitans dels dos equips, ha decidit ajornar el partit i encara no se sap la data en què es disputarà, ja que el "calcio" pateix des de demà una aturada per les festivitats nadalenques.\nAquest mateix migdia el Governador Civil de Gènova, tot i la neu caiguda durant el matí, havia deixat entreveure al possibilitat que el partit es jugués aquesta mateixa nit. No obstant això, la nevada es va intensificar a primeres hores de la tarda, acompanyada d'un fort vent de tramuntana que va portar una forta baixada de les temperatures i va provocar que el terreny de joc es convertís en una espècie de pista de gel.\nEl Sampdoria ocupa la vuitena posició Lliga, amb 23 punts, a tretze del líder Milà, mentre que el Genoa és dotzè, amb dos punts menys que l'etern rival.\nPublicat per GRIFONI BARCELONA a 22:42


Derivats financers per a principiants - Caixa d'Enginyers\nEls derivats financers són instruments el valor dels quals es “deriva” (depèn) del preu d’un altre actiu, denominat actiu subjacent.\nPràcticament, es poden crear instruments derivats per a qualsevol tipus d’actiu subjacent. Aquests actius subjacents poden ser matèries primeres, accions, tipus d’interès, índexs, metalls preciosos o productes agrícoles.\nEn general, aquests productes es podrien definir com a acords d’intercanvi a termini instrumentats com a contractes de compravenda sobre l’objecte de la compravenda (subjacent). Per exemple, un futur de l’or depèn, òbviament, del preu de l’or.\nEssencialment, els inversors utilitzen els derivats per dues raons principals:\nPer especular sobre els futurs moviments de preu d’un actiu subjacent, sense haver de comprar l’actiu en si mateix, amb la intenció d’obtenir beneficis.\nPer tenir una estratègia de cobertura, és a dir, per disminuir el risc sobre una altra posició que hagin obert en el mercat.\nAbans d’indagar en les seves funcions i en com s’executen, és important precisar que l’actiu subjacent no es posseirà de forma física en contractar un derivat, ni tan sols al seu venciment.\nEls derivats es poden negociar de dues maneres:\n– Over The Counter (OTC): contracte formalitzat de manera privada (un contracte no regulat) en un mercat que no està regulat.\nProductes no estàndard\nMés risc d’impagament en no estar regulat\n– Mercats organitzats: mercat de valors regulat que ofereix contractes regulats. Aquest tipus de negociacions dona el benefici de tenir com a intermediària la Llei de Valors, la qual cosa fa que els inversors evitin el risc de contrapart que impliquen els contractes no regulats creats en OTC.\nSense risc de crèdit\nPrincipalment, podem trobar els tipus de productes derivats següents:\nFuturs: acord de comprar o vendre un actiu a un cert preu en una determinada data. Es negocien en mercats organitzats.\nForwards: derivat financer en el qual s’acorda el lliurament d’un bé físic o actiu financer en una data determinada. Es negocia de forma privada en mercats no organitzats (OTC).\nOpcions: atorguen al comprador el dret i al venedor l’obligació de realitzar la transacció a un preu fixat i en una data determinada. Permeten als inversors tenir una estratègia de cobertura contra les potencials caigudes de preus.\nSwaps: aquest derivat és un contracte entre dues parts que acorden intercanviar quantitats monetàries en funció d’un tipus d’interès fix i un altre de variable.\nEls derivats s’han fet més populars perquè es basen en el valor monetari d’un valor en lloc de l’actiu material en si mateix, fet que permet a empreses i particulars operar en accions, divises i matèries primeres, sense haver de comprar-les en realitat. Això permet que el trading de derivats es dugui a terme en efectiu, sense necessitat que s’enviï l’actiu en realitat.\nEn altres paraules…\nImaginem que comprem en el supermercat un quilo de taronges. El normal és que l’acord i la transacció es realitzin en el mateix moment, és a dir, es paga el preu establert al lliurament del quilo de taronges.\nSuposem ara que acordem amb el fruiter que per a la propera setmana em vengui un quilo de taronges al mateix preu que avui. Això es podria entendre com un derivat o contracte a termini: hem fixat els detalls de l’acord, la quantitat i el preu en el moment actual, si bé l’intercanvi es farà en una data futura.\nPer tant, la variació del preu podrà jugar a favor nostre si el preu del quilo de taronges apuja, o en contra si el quilo de taronges abaixa de preu, i serà el fruiter el que es beneficiarà de l’acord realitzat.\nTags:Tipus d’interèsmercat de valorsDerivats financers\nTags:EstalviBanc Central EuropeuTipus d’interèsTipus d'interès negatius


alcaldes.eu | El ple de la Diputació de Barcelona aprova el Pla "Xarxa de Governs Locals 2016-2019", el principal instrument de cooperació amb els ens locals\n26.11.15 - BARCELONA • Barcelonès\nEl ple de la Diputació de Barcelona aprova el Pla "Xarxa de Governs Locals 2016-2019", el principal instrument de cooperació amb els ens locals\nLa Diputació ha aprovat l'instrument preferent per a la cooperació i assistència local, el Pla "Xarxa de Governs Locals 2016-2019", dotat enguany amb 161,9 milions d'euros.\nPle de la Diputació de Barcelona.\nAixí, la Diputació de Barcelona, a través del Pla "Xarxa de Governs Locals 2016-2019", desplegarà l'exercici de les seves competències en matèria de cooperació i assistència local amb una vocació municipalista, orientada a prestar un suport integral als governs locals, però també centrada en les persones i en l'aposta per la diversificació econòmica del territori. Els principals destinataris del Pla que avui s'ha aprovat són els municipis i consells comarcals.\nD'aquesta manera, la garantia de la cohesió social, el foment de la diversificació econòmica del territori, l'aposta pel compliment dels principis de transparència i bon govern, i la promoció de l'equilibri territorial són els principals objectius. En aquest sentit, la Diputació aposta per reforçar la cooperació i l'assistència local en favor dels petits municipis i d'aquells altres que, per qüestions geogràfiques o demogràfiques, compten amb unes característiques especials. Així, el Pla preveu una regulació específica per als petits municipis i per als consells comarcals de la demarcació de Barcelona.\nLa "Xarxa de Governs Locals 2016-2019" treballarà amb els ajuntaments a través de quatre àmbits d'actuació per canalitzar la transferència de recursos econòmics, tècnics i materials de la Diputació als governs locals: prestació de serveis públics i garantia de la cohesió social; manteniment i reposició d'inversions per al foment de la diversificació econòmica; nova inversió per al foment de la diversificació econòmica; i solvència financera.\nTot plegat es gestionarà a través de les Meses de concertació (espais entre els representants de la Diputació i dels governs locals, en els quals es contrasten les necessitats i es preacorden les actuacions del mandat i els recursos), els Catàlegs de serveis (ofertes periòdiques de recursos que la Diputació presenta als ens locals en format de llibre electrònic per satisfer les seves necessitats), els Programes complementaris (instruments específics de cooperació elaborats de forma contingent), i altres instruments de naturalesa anàloga.\nPer al proper any, el Catàleg de Serveis té prevista una dotació de 67,7 MEUR, un 24% superior al 2015; les Meses de Concertació, de 24,8 MEUR; i els Programes Complementaris, de 45 MEUR.


Els certificats renovats es podran consultar i descarregar a la Guia d'Operadors abans del 30 juny - CCPAE\nHome Press room News Notícies Els certificats renovats es podran consultar i descarregar a la Guia d'Operadors abans del 30 juny\nCom sempre, els certificats es poden consultar i descarregar des de la Guia d'Operadors del Consell (http://ccpae.org/guia) accedint a la fitxa d'operador a través del número d'inscrit al registre.\nEl Consell recorda que el certificat digital de la Guia d'Operadors és totalment vàlid per a les operacions comercials. Tanmateix, s’informa a aquells inscrits que necessiten els annexos de finques amb les qualificacions dels cultius que aquesta documentació no pública només s'envia en paper i no està disponible a la versió de la Guia d'Operadors. Els certificats en paper actualitzats s'està enviant per correu postal progressivament.\nEl CCPAE agraeix per avançat la col·laboració dels operadors per a què verifiquin el seu certificat renovat a la Guia d'Operadors -que estarà actualitzat abans del 30 de juny- abans de fer una consulta telefònica o per correu electrònic per a la renovació de certificat, i així poder atendre altres consultes degudament.


L’alcalde d’Alboraia visita el barranc del Carraixet al costat del president de la Confederació Hidrogràfica del Xúquer\nEn la visita van tractar temes com la coordinació per a la neteja del barranc\nL’alcalde d’Alboraia, Miguel Chavarría, va visitar al costat del president de la Confederació Hidrogràfica del Xúquer, Miguel Polo, el barranc del Carraixet per a conéixer més de prop la seua situació actual i estudiar possibles millores de gestió en les quals s’està treballant.\nL’Ajuntament d’Alboraia i la Confederació Hidrogràfica del Xúquer estan tramitant una cessió de la titularitat, en favor del municipi alboraier, dels brins del barranc, amb l’objectiu que les brigades municipals puguen realitzar millores, el seu manteniment i neteja de manera habitual.\nD’altra banda, la Confederació Hidrogràfica del Xúquer s’ha compromés a dur a terme enguany la neteja d’un tram del llit implantant un nou sistema per a evitar les anomenades “canyes” d’una espècie invasora que prolifera excessivament en el Carraixet. Per sol·licitud dels tècnics locals presents en la visita, la Confederació estudiarà la possibilitat de donar accés al llit a Alboraia per a facilitar-li que puga col·laborar amb la Confederació en el seu manteniment i neteja, sent ara molt dificultós per haver d’accedir des d’un altre municipi per a arribar als trams corresponents a Alboraia.\nAltres temes que es van tractar són els possibles permisos i condicions per a implantar un sistema de recollida de pluvials i bombament cap al barranc, en moments de grans precipitacions, que permeta evitar les recurrents inundacions d’alguns punts de la localitat per saturació de la xarxa.\nL’alcalde va explicar al president i a la tècnica que li acompanyava l’estudi que Alboraia està realitzant per a desviar les séquies del casc, una altra mesura més de prevenció d’inundacions que complementaria l’anterior i protegiria molt millor tant el casc com els camps de cultiu, tot això en virtut del conveni signat amb la regidoria de Medi Ambient de Raquel Casares, també present en la visita, amb la Comunitat de Regants de la Séquia de Rascanya. En el conveni s’estableixen les obligacions recíproques amb relació a les séquies que transcorren pel terme municipal, així com donar solució a la dificultat de connexió als col·lectors generals d’alguns immobles a la xarxa de clavegueram en mediar la séquia entre ells.\nL’Ajuntament i la Generalitat Valenciana ja van realitzar en el seu moment les xarxes de col·lectors i de clavegueram per a la conducció de les aigües residuals a les estacions depuradores, evitant el seu abocament en la séquia, que va passar a funcionar com a sobreeixidor de la xarxa en episodis de pluges intenses.\nAmb aquestes actuacions, es pretén millorar la seguretat del municipi i dels camps enfront d’inundacions i s’augmenten les possibilitats de neteja preventiva del llit així com el gaudi de la ciutadania, tant a peu com amb bicicleta, dels brins que porten fins a la platja, permetent al municipi invertir en el seu manteniment, il·luminació i diverses millores.\nPrevAnteriorL’Ajuntament d’Alzira convoca una concentració en repulsa de l’assassinat d’Amparo Montalvà\nSegüentVisita del Jurat del programa Viles en Flor a l’AlcúdiaNext


Sobre les mesures anti-covid i l’empatia – Lestonnac TGN Report\nLa vacuna contra la COVID ho pot canviar tot. (Font de la imatge: unsplash.com)\nEls polítics no ho fan massa bé. I nosaltres?\nLa gestió política de la Covid-19 ha estat -i continua sent- molt dolenta, ja que les xifres no són millors que les del març. Hem estat dos mesos confinats, no podíem sortir de casa, ni podiem veure a ningú, només estaven oberts els treballs més importants… I ara estem igual de malament.\nLes fases de desescalada tampoc han servit per molt, ja que hi ha algunes que no tenien cap tipus de lògica. Per exemple, els centres comercials més grans estan tancats, però podies anar a altres ciutats. I ens sembla ridícul que no puguis anar a restaurants, però en canvi puguis comprar menjar i emportar-te’l a casa i menjar amb qui vulguis.\nLa mascareta és important. Però també ho és canviar-nos-la cada quatre hores, perquè si no, res. Una altra mesura important és la de la gent que es pot reunir, que ara està en un màxim de 6 persones, però va variant.\nEls polítics no ho han gestionat gaire bé, però també és la nostra responsabilitat seguir les mesures i respectar les decisions del Govern. Si ens saltem les normes no només ens posem en risc nosaltres, sinó a d’altres persones. I fer això és una falta d’empatia molt gran.


Sílvia Gutiérrez | diumenge, 6 de setembre del 2015, a les 13.28\nAquest és l'estat actual de la plaça: el paviment està visiblement malmès, la brutícia s'hi acumula en alguns racons i les sortides d'emergència de l'estació de Sants s'han omplert de grafits. MONTSERRAT LORENTE, veïna "Està tota trencada i pots caure, de fet jo hi he ensopegat alguna vegada." MAITE CODINA, veïna "I amb el temps que està feta, i amb l'estaició de Sants que es vol que sigui la millor... i està fet una porqueria... Jo la veritat no entenc com ho permeten." Fa dos anys el govern municipal ja va intentar rentar-li la cara: va invertir prop de 300.000 euros en cimentar el paviment, reparar les pèrgoles i millorar l'enllumenat. Però els veïns es queixen que aquestes actuacions han durat poc, en part per la presència continuada de patinadors. JOSEP ORTIZ, president de l'AV d'Hostafrancs "Es posen pedaços de ciment i res més. Ja es pot veure que hi ha una mala conservació." Després de posposar-se reiteradament, les obres definitives podrien començar en mig any. La trobada aquesta setmana entre la ministra de Foment, Ana Pastor i l'alcaldessa Ada Colau, ha servit per fixar un nou compromís. El projecte s'està redactant i, si tot va bé, aquest mateix mes Adif licitarà les obres. Les entitats veïnals, però, reclamen que s'obri un procés participatiu i que es concretin la inversió i les dates. JORDI CLAUSELL, secretari de l'AV d'Hostafrancs "El que volem és que hi hagi uns pressupostos, un calendari i un projecte d'execució." Aquesta plaça es va inaugurar l'any 1983 i va aconseguir un Premi FAD d'arquitectura, un guardó polèmic en el seu dia, perquè es considera l'origen del qüestionat model de les places dures. En tot cas, la llargament reivindicada reforma integral vol deixar enrere la imatge de degració i recuperar i dignificar de nou aquest espai.\nFa anys que aquesta plaça viu una situació de provisionalitat. Les obres de l’AVE i la crisi econòmica han fet que la remodelació integral de la plaça dels Països Catalans s’hagi posposat reiteradament. Ara és una de les actuacions pendents en l’acabament dels voltants de l’estació de Sants que la ministra de Foment, Ana Pastor, s’ha compromès a reprendre.\nEls veïns i entitats ja fa temps que es queixen de la degradació d’aquest espai i reivindiquen una reforma integral. També el Col·legi d’Arquitectes va denunciar a través d’una exposició el mal estat de la plaça, guardonada amb un Premi FAD l’any 1983 i considerada un espai emblemàtic de l’arquitectura de l’època.\nEn espera que Adif concretés un projecte i un pressupost, l’Ajuntament hi ha anat fet treballs puntuals de manteniment. Fa dos anys hi va invertir prop de 300.000 euros per cimentar el paviment malmès, reparar i pintar la pèrgola i millorar-ne l’enllumenat. Unes actuacions provisionals que, segons els veïns, no han resolt el dèficit de la plaça.\nDavant l’anunci fet ara per la ministra i l’alcaldessa, des de l’Associació de Veïns d’Hostafrancs reclamen un pressupost concret, un calendari, un projecte d’execució i que es doni veu als veïns. “Demanem un procés participatiu, perquè les entitats però també els veïns puguin participar activament en la projecció de la futura plaça. L’objectiu és que la plaça serveixi per donar resposta a les necessitats del barri”, assegura el secretari de l’entitat, Jordi Clausell.\n— Ada Colau — Adif — AVE — estació de Sants — obres — vandalisme\nLa torre de la Sagrera comença la rehabilitació\nProgrames electorals a punt per al 27-S


Oques Grasses exhaureixen tota la pista del Palau Sant Jordi pel 2023 • Ràdio Capital de l'Empordà\nOques Grasses posaven a la venda aquest diumenge 3 d’octubre les entrades pel seu concert final de gira del 28 de gener de 2023 al Palau Sant Jordi. En molt poc temps els seguidors del grup i a causa de la gran demanda d’entrades i connexions simultànies han provocat la caiguda del portal de Codetickets i en poc temps ja no quedava cap entrada de pista.\nPosteriorment s’ha habilitat també el sector graderia, que té el mateix preu de pista: 25 euros.\nLa gira servirà per commemorar el desè aniversari del grup, en un moment on la banda triomfa gràcies al seu últim disc “A tope amb la vida”.\n28/01/23 Palau Sant Jordi\nENTRADES JA DISPONIBLES pic.twitter.com/X6QoDrb5gj\n— Oques Grasses (@OquesGrasses) October 3, 2021\nL’entrada Oques Grasses exhaureixen tota la pista del Palau Sant Jordi pel 2023 ha aparegut primer a Primera Fila.\nArticle anteriorSet de Música – 3 octubre 2021\nArticle següentEl segon disc d’Alfred García es dirà “1997” i arribarà a finals d’octubre


moral « bloQG — El blog del 'Quadern gris'\nArxiu de la categoria ‘moral’\n28 d'abril de 1919\ndimarts 28 abril 2009\nDilluns. El poc menjar, l’excés de cafè, l’empollar, la reclusió a la cambra de la dispesa, el desordre delirant de la casa –jo us asseguro que haver d’estudiar davant d’un llit desfet és una obligació depriment– em produeixen un estat molt semblant al de la gent esperitada. La inquietud permanent dels exàmens em submergeix en la pura cretinització. Dintre de pocs dies començaré a parpellejar, com si, en l’aire que miro, hi flotessin pampallugues.\nA primera hora del matí, pujo carrer de Pelayo amunt, cap a la càtedra de Procedimientos Judiciales. Porto tota la memòria plena d’una cosa anomenada recurso de casación. Mentrestant em sento envaït per una primavera gairebé indecent, d’una morbidesa incomparable.\nAmb això, abans d’arribar a la plaça de la Universitat trobo Joan Estelrich, transportant una serviette plena de papers, la pell fresca, l’ull sortit, desbordant de vida, sensacionalment animat. Estelrich viu al mateix carrer de Pelayo en una pensió seriosa, amb Martí Esteve de company. La pensió té una tribuna enorme, amb unes cortines de tul blanc darrera els vidres, impressionants.\n–No us veig gaire bé… –diu Estelrich–. Feu mala cara!\n–La vida és agradable; l’estudi és amarg…\nEn vista de la qual cosa Estelrich desenrotlla un cant a la primavera barcelonina delirant d’entusiasme. Aquestes manifestacions solen ésser perilloses, sobretot si són massa llargues. Per fortuna, el tramvia que ha d’utilitzar el meu amic es va acostant. No hi ha més remei: ha de resumir el seu cant.\n–Amic, les dones em devoren… aquesta és la realitat! –diu mentre alça el braç per fer aturar l’artefacte.\nDesprés, des de la plataforma, em saluda, cordialment, amb la mà.\nTorno a quedar cara a cara amb el recurso de casación.\nEn passar el portal de la Universitat sento una autèntica sorpresa: vull dir la sorpresa de passar-lo. És realment estrany que, amb un temps així, sigui possible encara el funcionament del mecanisme de la llibertat humana…\nA la tarda, vaig un moment a la Biblioteca de l’Ateneu per desintoxicar-me.\nCliment m’assenyala un llibre titulat: «Quelques entretiens sur le cubisme». Autor: Maurice Raynal. L’autor es pregunta en un moment determinat, en una de les pàgines del llibre: «Est-ce que le Créateur lui même ne serait pas le premier cubiste?».\nQuè vol que li digui, monsieur Raynal? Si de cas, s’ho porta molt amagat.\nPer influència del llibre de Joseph Joubert que Climent ha llegit per suggeriment de Josep M. Capdevila, el qual s’hi afeccionà (a Joubert) per ordre de don Eugeni d’Ors, el meu amic sol dir que l’essència de la bona educació (de la politesse) consisteix a dissimular d’una manera sistemàtica la qualitat preeminent.\n–Però això –li dic– és aplicable a les persones que tenen una qualitat preeminent. Per a la majoria dels altres, la bona educació deu consistir a amagar, sistemàticament, el defecte més acusat.\nDe vegades, passant per algun vell carrer de Barcelona, es pot tenir, encara, la inefable, deliciosa sorpresa, de sentir la garlopa d’un fuster. Avui, passant per davant d’un entresol obert de bat a bat, he sentit que un empaperador, amb un cigarret penjat al llavi inferior, cantava «El pardal, quan s’ajocava, feia remor...» 1 amb una veu somorta i enjogassada.\nSentiu «El pardal quan s’ajocava»\nEl pardal, quan s’ajocava,\nLa seva amor està en cambra\nque no sent res,\nsinó els mossos de la casa\nDe la finestra més alta\nli va parlar\n-«Les dotze hores són tocades\n‘nem a acotxar»,\n-«D’acotxar no és hora encara,\nvaig de camí\na complir una prometença\na Sant Magí».\n-«Quan a Sant Magí vaig ésser\nque em deixés tornar a mes terres\nTres amoretes tenia\nEscrit dins de Ateneu, biblioteques, lectures, literatura, moral, universitat | 5 comentaris »\n27 d’abril de 1919\ndilluns 27 abril 2009\nLa primavera, tan aèria, té, sobre el cos, un pes insuportable. És una gravitació física, real. De matisos clars, amb l’aire perfumat (un perfum de suc d’ametllons), inflor de les branques, el borrissol de les fulles, el neguit de la floració primaveral. Si la frisança sensual es presentés així, durant tot l’any, la vida no seria pas gaire agradable.\nAra, surto de casa abans de les vuit del matí. L’aire, en aquesta hora, és d’una indescriptible suavitat. Les taques de sol tenen una vivacitat claríssima. La llum sembla posar una ditada d’oli daurat sobre les coses. El municipi fa regar els carrers: la terra, els empedrats, semblen tenir un baf vital. Les noies que van a treballar encara porten a la cara l’escalfor del llit esgarrifada per la picant frescor matinal. Avui, diumenge, he passat un parell d’hores del matí repassant els apunts en un banc de la plaça de la Universitat.\nM’havia fet el propòsit de no llegir cap diari fins passats els exàmens. El propòsit ha durat ben pocs dies. Avui l’he trencat. He llegit el «Glosari». No tinc cap inconvenient a declarar que enyorava el «Glosari» –que l’enyorava a pesar de tots els pesars…\nHe llegit també un article d’Azorín sobre Gracián. Azorín copia, del jesuïta aragonès, el següent paràgraf: «Las hortalizas frescas templan los ardores de julio, y las calientes confortan contra los rigores del diciembre. De suerte que acabado un fruto entra otro, para que con toda comodidad puedan recogerse y guardarse, entreteniendo todo el año con abundancia y con regalo. ¡Oh próvida bondad del Criador!, ¿y quién puede negar, aun en el secreto de su necio corazón, tan atenta providencia?».\nEstà molt bé. Heus aquí –penso– una demostració de la Providència feta a base, no pas de la manipulació de sil·logismes, sinó utilitzant les mongetes tendres i les mongetes seques –les seques, per dir-ho com els barcelonins. De tota manera, em costa de comprendre el sentit providencial de les mongetes verdes que mengem ara a la dispesa.\nAzorín. És un gran escriptor; he llegit una bona part de la seva obra. És delicat. Sensible, fabulosament elegant. La seva manera d’escriure és senzilla, clara, diàfana. No té mai cap caiguda en el recargolament de la frase tradicional castellana –en la voluta castellana. En aquest sentit, el residu retòric, en Azorín, és sempre petit. Es podria establir una comparació entre l’estil d’Azorín i el de Pérez de Ayala. Ayala és l’escriptor posterior a la generació del 98 que ha tornat, d’una manera més directa i explícita, a la frase tradicional castellana. Ayala se salva, sempre, però, perquè sota d’una estructura retòrica, de vegades molt espessa, hi ha un dialèctic d’agudesa màxima. Des del punt de vista de l’estil, Azorín i Pérez de Ayala són antipòdics. Ayala escriu el castellà tan bé com Castelar –considerant Castelar com un dels últims representants del segle d’or de la retòrica castellana, un enorme escriptor formal desproveït del menor interès humà. Azorín s’ha inventat un idioma que del castellà només en té les paraules, ha demostrat ésser totalment impermeable a la retòrica de guix, molt cargolada, a la construcció tradicional de la frase castellana. La llengua que maneja Azorín és absolutament personal. L’esforç que ha fet aquest escriptor és literalment impressionant.\nAra: si Azorín, no és un escriptor retòric, és en canvi un escriptor estàtic. Les figures, els paisatges que ha donat, són estàtics. Són figures, són paisatges, embadalits en ells mateixos, immobilitzats.\nSempre que passo pel carrer i miro la gent, comprenc amb més claredat la importància que té, en les coses, el problema de la proporció. Un front ample amb una mica més d’amplitud que la deguda és un front d’idiota; un front estret, una mica més estret que el que correspon a la figura que el transporta, produeix l’angúnia que fan els fronts dels goril·les.\nA les persones que han estat o viuen humiliades, se’ls coneix en la cara.\nEscrit dins de botànica, clima i meteorologia, lectures, literatura, moral | 12 comentaris »\n26 d’abril de 1919\ndiumenge 26 abril 2009\nHi ha persones que com més complexa és una situació, com més difícil és, per exemple, la situació econòmica familiar, amb més força reaccionen i amb més frontal resolució s’hi encaren; altres, en canvi, queden alatrencats, dubitatius, i abandonen la partida amb una gran facilitat. Independentment de l’èxit o del fracàs, hi ha persones que tendeixen, instintivament, a caminar endavant; altres tendeixen a la fugida, a la retirada.\n–De vegades la teva timidesa és tan visible –em deia avui Alexandre Plana– que fas la impressió de creure que utilitzar les cames per a caminar és una espècie de privilegi excepcional…\nAixò és molt ben observat.\nS’hi hauria d’afegir que, com tots els tímids, jo sóc capaç de moments d’audàcia. Aquests moments d’audàcia se’m produeixen, generalment, quan tinc una ploma a la mà.\nEl menjar és horrible. El plat millor de la casa és el clima del país, tan suau. Sembla impossible que un clima pugui ésser tan alimentós i substanciós per a arribar a permetre que menjant tan malament es pugui fer una vida certament sense desgast, però en definitiva normal. La carn, sobretot, és infame. Aquests bistecs coriacis, tallats prims com una orella de gat, arrasats i xuclats com una madeixa d’espart! Les mongetes tendres tenen uns fils de tanta consistència que més que per una naturalesa benigna semblen especialment fabricats per la casa. És trist, a tan pocs anys, haver d’arribar a la conclusió que si no es menja bé no es pot ésser intel·ligent.\nPuc afirmar que fa més de deu anys que menjo malament: des del dia que a onze anys vaig entrar a l’internat gironí fins avui, no he menjat discretament més que en els intervals que he viscut a casa. No sóc pas un ressentit social. Comprenc, però, que això crea una situació molt favorable a tornar-s’hi.\nFinalment, sembla que al curs passa alguna cosa. El condeixeble A. ha fet una criatura a la senyoreta de bona família amb qui tenia relacions. L’escàndol, és, com ja es pot suposar, considerable.\nL’emoció ha repercutit al pati de la Facultat i no es parla de res més, encara que sovint sembli que no se’n parla, tanta és la discreció de què l’afer està voltat. Les reaccions personals són molt diverses i d’una matisació molt ondulada.\nEls matrícules d’honor s’han posat del cantó de la moral oficial i consideren que el fet és execrable.\nEls sobresalients arrufen notòriament el nas i diuen que la cosa està una mica malparada.\nEls notables han adoptat una posició de reserva i de discreció i fan el bocatancat.\nEls qui tot just aprovarem –si no ens suspenen– estem absolutament satisfets que un company ens faci quedar tan bé. El nostre desig seria que tot anés bé, que les coses seguissin el seu curs normal, etcètera.\nVeure que una dona se us fon als braços ha d’ésser, certament, un magnífic espectacle –si no fos, cas de produir-se, tan car…\nEscrit dins de menjar i beure, moral, societat, universitat | 8 comentaris »


Les 5 millors aplicacions per vendre coses | Androidsis\nIgnacio Sala | 16/07/2021 10:00 | aplicacions Android\nGuanyar uns diners extres venent coses que ja no fem servir, és a l'abast de tothom amb les eines adequades. A la Play Store podem trobar un gran nombre de aplicacions per vendre coses, Però, totes no són igual de populars al nostre país.\nEn aquest article recollim les 5 aplicacions més utilitzades per vendre coses a Espanya. No he inclòs a Deixar anar causa de l'escassa presència que té a casa nostra. tampoc a Todocolección, Ja que se centra en lots d'articles, pel que no està a la mà de tots els usuaris.\nMilanuncios és una les plataformes de venda d'articles de segona mà més veteranes creada a Espanya que, a dia d'avui, s'ha anat modernitzant per adaptar-se a Wallapop, l'aplicació més utilitzada a Espanya per vendre articles de segona mà.\naquesta plataforma va comprar segundamano.es per posteriorment canviar-li el nom a Vibbo i finalment tancar-les. Un dels seus punts forts el trobem en secció de missatgeria, secció que ens permet conèixer si el comprador o venedor es troba connectat a l'aplicació o via web en aquest moment. A través d'aquest xat, podem compartir més imatges dels productes que volem vendre, el que evitarà haver d'acabar en WhatsApp com gairebé sempre passa si fem servir Wallapop.\nMilanuncios ens permet vendre articles de segona mà de forma totalment gratuïta sense que la plataforma s'embutxaqui cap comissió. No obstant això, si som una empresa, tenim una sèrie de condicions i avantatges especials que no estan disponible per a usuaris privats i que tenen un cost.\nL'aplicació Milanuncios està disponible per a baixar de forma gratuïta a la Play Store ia més també està disponible via web.\nUna de les últimes plataformes que s'han convertit en una interessant opció a tenir en compte, si tens un compte de Facebook és Facebook Market Place, la plataforma de venda d'articles de segona mà de Facebook.\nMarket Place de Facebook no es troba de forma independent com a aplicació, Sinó que podem trobar-lo dins de l'aplicació Facebook que utilitza les dades de la nostra ubicació per mostrar-nos els objectes més propers a la nostra localització.\nSi no utilitzes Facebook, et veuràs obligat a crear-te un compte si vols utilitzar aquesta plataforma, una plataforma el problema principal és aquest: està limitat als usuaris de Facebook.\nA través de l'aplicació, podem accedir als dades públiques que han penjat en els seus murs els venedors, Una informació que realment no ens permet conèixer si el venedor és legal o els productes que ven són de fiar.\nA diferència d'altres plataforma, Facebook Market Place no disposa d'un sistema de reputació que ens permeti confiar o desconfiar el venedor o comprador, d'aquesta altres dels seus punts negatius juntament amb la necessitat de crear-nos un compte de Facebook.\neBay va tenir la seva època daurada en la primera dècada de l'any 2000, Ja que pràcticament era l'única plataforma que gestionada les vendes d'articles de segona mà juntament amb l'enviament i seguretat en el pagament a través de PayPal.\nNo obstant això, amb l'arribada d'altres plataformes com Wallapop, la popularitat d'aquesta plataforma ha anat baixant. A això hem de sumar que el nombre d'empreses que venen articles nous cada vegada és més elevat, en un moviment destinat a intentar competir contra Amazon.\nTot i que el nombre de productes de segona mà ja no és tan elevat, és una excel·lent plataforma per trobar qualsevol producte que se'ns passi pel cap, Ja que els resultats de cerca ens mostren tots els resultats disponibles a tot el món, mostrant a més, el cost aproximat d'enviar al nostre país.\neBay és una excel·lent plataforma per comprar articles de segona mà però no per vendre. Les elevades comissions que cobra tant eBay per una banda, com PayPal per altra banda, fan que vendre un producte en aquesta plataforma pugui fins i tot a costar-nos diners.\nD'acord utilitzem la plataforma, vam rebre una puntuació per part dels venedors i compradors, creant-nos així una reputació dins de la plataforma.\nEl mètode de pagament ideal per comprar a través d'eBay és PayPal, Ja que és l'única manera de poder estar protegits davant fraus. eBay està disponible per a baixar de forma gratuïta a la Play Store ia més també està disponible via web.\nSi vols desfer-te de tota la roba que ja no t'agrada, no et cal o et ve gran, La millor aplicació per a vendre-la i treure't uns diners extres és Vinted. Vinted és l'única plataforma centrada en la compra i venda de roba de segona mà, tot i que, a l'igual que altres plataformes d'aquest tipus, també podem trobar articles completament nous.\nL'aplicació està disponible per a baixar de forma totalment gratuïta a través de la Play Store i també ens permet accedir via web. Vinted va comprar el 2019 la plataforma de venda i compra de roba de segona mà Chicfy, la de l'anunci clar que si, Guapi, Per la qual cosa cal que segueixis buscant-la.\nVinted - Moda de segona mà\nHe decidit deixar aquesta aplicació per al final ja que és l'aplicació més utilitzada per vendre articles de segona mà, Encara que també podem trobar articles nous a través dels diferents anuncis (cada vegada més habituals) que es mostren en aquesta plataforma per vendre coses.\nWallapop no cobra cap comissió de les vendes entre particulars i es manté gràcies a els diners que cobra als professionals que creen les seves pròpies botigues a l'aplicació, a l'estil eBay, encara que centrant-se en els cotxes de segona mà.\nCom a bona aplicació que es preï, Wallapop facilita les tasques de enviament als compradors, Cobrant una petita comissió en concepte d'assegurança. El comprador només rebrà el pagament quan el venedor hagi donat el vistiplau a l'article que ha comprat.\nAixò suposa un problema, Ja que és probable que ens trobem amb alguna persona que reemplaça el producte per un altre que funciona, el danya intencionalment per no procedir a l'pagament ... i el venedor no té cap oportunitat de defensar-se ia la raó sempre la tindrà el comprador.\nEn aquest sentit, em convenç més el funcionament d'eBay pagant a través de PayPal, Ja que a través de les disputes, ràpidament es pot arribar a un acord amb el comprador o venedor en cas d'haver diferències o aclarir la veritat.\nUn dels problemes que segueixen afectant a aquesta plataforma pràcticament des que va arribar a el mercat són els missatges, missatges que en ocasions no arriben o ho fan amb massa retard, De manera que si ens trobem amb un article interessant, tenim moltes possibilitat de no fer-nos amb ell si a la plataforma no li dóna per funcionar.\nA l'igual que eBay, D'acord utilitzem la plataforma, vam rebre una valoració per part dels venedors i compradors, el que permet crear-nos una reputació dins de la plataforma.\nWallapop està disponible per a baixar de manera gratuïta a través de la Play Store. A més, ofereix accés via web, Perfecte per quan volem fer neteja a casa nostra i volem vendre tot el que veiem.\nRuta completa cap a l'article: Androidsis » aplicacions Android » Les 5 millors aplicacions per vendre coses\nLes 10 millors aplicacions per fer mapes conceptuals


Estava entrenant, aquest dimecres al vespre, al pantà de Trasona, a Astúries, quan va albirar dos grans objectes que flotaven. Primer va pensar que eren peixos, però, en acostar-s'hi, va descobrir que eren els cossos de dues nenes. La ràpida actuació del piragüista va salvar la vida a les dues menors.\nLes dues nenes, de 10 i 11 anys es van ofegar al pantà quan estaven celebrant el seu aniversari amb les seves famílies en una àrea recreativa a la vora del pantà. Una d'elles es va apropar a l'aigua per refrescar-se i hi va caure. L'altra va intentar ajudar-la, però també va precipitar-se a l'embassament.\n"Vaig veure dos objectes que flotaven a l'aigua i vaig pensar que eren carpes, però se'm va fer estrany", explica a El Comercio Ramón González, entrenador de piragüisme. "Quan m'hi vaig apropar, vaig veure que eren dues nenes: estaven boca avall, flotant i ja no es movien", diu l'home, que es va tirar a l'aigua per a rescatar-les.\nLes dues nenes, molt greus\nPrimer, diu, en va treure una cap a una zona formigonada que feia molta pendent amb l'ajut d'altres piragüistes. Després va tornar, nedant, a recuperar el cos de la segona nena. "Quan les vam treure, vam començar a sentir els crits de les famílies", diu González.\nTot i les tasques de reanimació, les dues nenes estaven molt greus: "la més petita va recuperar les constants vitals, però l'altra estava pàl·lida i molt malament", assegura.\nEn menys de set minuts, l'UVI mòbil d'Avilés va presentar-se al pantà, va estabilitzar les dues nenes i se les van emportar a l'UCI de l'Hospital Central d'Astúries. Les dues nenes continuen ingressades en estat molt greu.\nEls familiars es trobaven a tan sols uns metres d'on va passar tot, però no van veure res perquè les taules estan ubicades a l'entrada de l'àrea recreativa, i la costa per la qual les nenes es van precipitar es troba rere un petit mur.\nEls agents de la Policia Local van haver de donar assistència a alguns dels familiars, atès que es trobaven en un estat de xoc i molt nerviosisme.\nDues nenes, greus en caure a un pantà: celebraven l'aniversari amb la família\nUn noi de 21 anys mor després de salvar una nena de 9 que s'ofegava en un pantà\nEs llança al fons d'un pantà amb el seu fill de 5 anys: "No volia deixar-lo sol"


Arbilla: "Sóc competitiu i no abaixaré els braços"\nEl lateral de l'Espanyol no nota "nerviosisme" en l'entorn blanc-i-blau i assegura que l'equip té pressa per guanyar malgrat el marge que suposa ser encara en la tercera jornada\nSant Adrià del BesòsEl lateral dret de l'Espanyol Anaitz Arbilla ha comentat aquest dijous després de l'entrenament a la Ciutat Esportiva que és "competitiu" i no abaixarà els braços per consolidar-se com a titular al llarg de la temporada.\nEn l'anterior jornada contra el Sevilla, el navarrès estava sancionat i Javi López va entrar en l'onze, encara que en el primer partit de Lliga, Arbilla sí que va sortir d'inici. "La confiança la seguiré tenint sempre i seguiré treballant per a l'equip", ha afegit.\nEl defensa ha destacat la millora del grup en aquesta aturada de Lliga: "Estem treballant millor dia rere dia i volem plasmar-ho en el pròxim partit. Ens ha anat bé l'aturada i l'equip ha carregat piles. Estem amb més motivació. L'equip ha ficat molta intensitat", ha comentat.\nEl xoc de diumenge contra el València, malgrat tot, no és un escenari senzill per al lateral: "Mestalla és difícil i aquest any el València té propòsits d'entrar a Europa. Anem a pels tres punts i donarem la cara. Tenim tranquil·litat perquè és la tercera jornada, però volem guanyar", ha apuntat.\nFinalment, Arbilla ha valorat l'estat anímic de l'entorn: "Jo veig tranquil·litat, no noto cap nerviosisme per part de gent fora del vestidor. Esperem que l'afició estigui amb nosaltres".


El president del govern triarà el president del Gran Teatre del Liceu d'entre la societat civil\nEl nou pla director fins al 2017 també marca que es faran 10 òperes i que 8 seran de repertori i que es puguin fer concerts per interès comercial. Hi haurà un nou sistema d'abonaments per recaptar més recursos i arribar al 60% d'ingressos propis\nARA Barcelona Actualitzada el 16/07/2012 23:52\nEl Patronat de la Fundació del Gran Teatre del Liceu va aprovar ahir un Pla Director per a les properes cinc temporades, fins al 2017. Entre les novetats més destacades hi ha la modificació dels estatuts per a l'elecció del nou president. El president de la Generalitat serà qui nomenarà el president del Patronat, que també ho serà de la Comissió Executiva (on hi ha representades les administracions, el Consell de Mecenatge i la Societat del Gran Teatre del Liceu; i d'on sortiran quatre vicepresidències, que seran per al Conseller de Cultura, el Secretari d'Estat de Cultura, l'Alcalde de Barcelona i el President de la Diputació de Barcelona). El president ho serà per cinc anys renovables i serà una persona de la societat civil. Amb això es vol evitar que la presidència del Patronat sigui rotatori entre les administracions. Aquest és un dels problemes de governança que el conseller Mascarell s'havia proposat eliminar.\nEl Pla Director entrarà en vigència la propera temporada. Els principals reptes que li planteja al director són de "sostenibilitat", la "recerca de l'eficàcia, l'eficiència i l'optimització dels recursos de la institució". Les mesures exigeixen: "l'increment dels ingressos propis, l'augment del marge econòmic de l'activitat artística i la reducció de les despeses d'estructura". Els ingressos propis hauran de ser del 60% (ara representen el 50%) i es farà modificant els abonaments amb preus dinàmics.\nEn el vessant artístic, el pla diu que en les cinc properes temporades la programació del Liceu constarà d'entre 100 i 110 funcions, de les quals unes 85 seran d'òpera. Es programaran 10-11 títols, dels quals 8 com a mínim seran de repertori. La programació inclourà unes 10 funcions de dansa (2 o 3 companyies) i 6 de recitals, concerts o òperes en versió concert. També es contempla la possibilitat d'una activitat artística complementària (d'entre 10 i 15 funcions, bàsicament d'òpera) que respongui a estratègies comercials, interès artístic o propostes de patrocinadors.


prevenció de lesions Archivos | AgrupacioPatrocinios\nprevenció de lesions Tag\n5 agost, 2018 En Noticies\nKinesiotaping, una tècnica útil per a la nostra salut?\nEl kinesiotaping o embenatge neuromuscular s’ha convertit en una tècnica molt estesa per alguns experts per al tractament de lesions esportives. No obstant això, el seu ús ha estat qüestionat per alguns professionals de la medicina i la fisioteràpia obrint el debat sobre l’efectivitat d’aquesta modalitat. Aquests són els arguments de defensors i detractors.LLEGIR MÉS\n26 agost, 2016 En Noticies\nEl cruiximent, què és i com combatre’l?\nDesprés d’un període d’inactivitat tornem a entrenar i de vegades la pressa per recuperar el to muscular perdut ens fa una mala jugada. Quan ens sotmetem a esforços intensos als què el nostre cos s’havia desacostumat o treballem moviments que no són els habituals als nostres entrenaments, pot aparèixer el conegut cruiximent.LLEGIR MÉS


▷ ⭐Definició de trasplantable⭐ - Significat, Exemples i Sinònims\nelcorrector.cat » Definició de trasplantable\nDefinició de trasplantable\nara pots trobar La definició i diversos exemples de com utilitzar la paraula trasplantable, en aquesta col·lecció de correccions ortogràfiques pots veure com es pot usar en un context real aquest mot i fer servir un dels sinònims que et recomanem de la llista completa que trobaràs aquí també veuràs la seva Definició perquè et sigui moltíssim més fàcil entendre què significa trasplantable.\nQue es pot trasplantar.\n¿Cóm es diu trasplantable en castellà? / ¿Cómo se escribre y se dice trasplantable en catalán?\nSi vols saber com es diu en espanyol trasplantable has de entendre que la seva traducció és trasplantable pots trobar en la nostra pàgina web més exemples en català perquè et sigui més fàcil contextualitzar-la en castellà.\nExemples de com utilitzar trasplantable\nActivitat inhibidora del creixement depenent de la pauta d’variolins contra xenoempelts de […] carcinoma de pulmó trasplantable humà.\nEl percentatge de plantes trasplantables és inferior al […] 80% i se situa entre el\nEntre els teixits trasplantables estan la pell, […] còrnies, vàlvules cardíaques, cèl·lules sanguínies troncals, la sang i els […] teixits connectius (ossos, tendons, cartílags i lligaments).\nEls investigadors […] suggereixen que el seu treball en el Centre per a l’Enginyeria en la Medicina de l’Hospital General de Massachusetts (MGH-CEM) podria arribar a trobar la via cap a l’enginyeria de fetges frescos trasplantables que funcionen a partir de material hepàtic rebutjat.\n1): basat en lliurament gratuït de […] llavor addicional per l’empresa de llavors per tal de compensar el percentatge […] inferior al 80% de plantes trasplantables.\nAixò pot servir després per respondre amb un mínim risc a la creixent demanda d’òrgans trasplantables.\nEls òrgans trasplantables són el cor, el fetge, els pulmons, els ronyons, el pàncrees i l’intestí.


L'Hospital General de València implanta el primer filtre venós reabsorbible que evita embòlies pulmonars | Valencia Extra\nLa unitat de Radiologia Intervencionista de l’Hospital General de València ha dut a terme el primer procediment amb filtre reabsorbible implantat en la vena cava per a impedir que els trombes originats en les venes de les cames i la pelvis passen als vasos pulmonars i produïsquen una embòlia pulmonar.\nEls filtres de la vena cava ajuden a reduir el risc de l’embòlia o obstrucció pulmonar, en atrapar els grans coàguls i impedir-los arribar al cor i als pulmons, ha indicat la Generalitat en un comunicat.\nEn concret, la cap de la unitat de Radiologia Intervencionista, Amalia Talens, ha precisat que aquests dispositius se solen implantar en la vena cava inferior i poden ser permanents o transitoris. “S’utilitzen en pacients que no responen o que no poden ser sotmesos a teràpies convencionals com els anticoagulants”, ha agregat.\nEl filtre de la vena cava inferior, en atrapar i detenir els trombes des de les venes de les cames i/o pelvis, evita que es desprenguen cap al torrent sanguini i causen una embòlia pulmonar, una situació “molt greu” que “impedeix l’oxigenació de la sang” i que “pot arribar a ser mortal”.\nFins fa “poc de temps”, els filtres de la vena cava es trobaven disponibles solament per a ser implantats de manera permanent. “Poden deixar-se permanentment o ser retirats del vas sanguini més tard per a evitar les complicacions associades a la presència d’un cos estrany en la llum vascular”, ha explicat Talens.\nEls filtres absorbibles presenten la mateixa col·locació i eficàcia que un filtre clàssic temporal, però aporten “grans avantatges” als pacients perquè no requeresquen una segona intervenció per a extraure’ls ni presenten “altres complicacions”.\nD’aquesta manera, s’introdueixen en el cos del pacient a través d’un catèter i es queden fixats a la paret de la vena cava fins que es reabsorbeixen. Estan fets de polidioxanona, el mateix material que s’usa en sutures reabsorbibles, que es descompon en diòxid de carboni i aigua, i permeten monitorar la seua posició mitjançant radiografies o TAC.\n“El filtre reabsorbible s’aplicarà, en principi, en aquells pacients que tinguen alt risc trombòtic de manera transitòria i amb contraindicació de rebre tractament anticoagulant o en els quals cal prevenir el tromboembolisme perquè seran intervinguts, de manera temporal”, ha conclòs la cap de la unitat de Radiologia Intervencionista.


...... hectornadal: ruta dels portets\nAmb aquest mapa marco l'entrenament de bici que he realitzat avui. És una ruta bàsica de portets que acostumo a fer per treballar ritmes i "muntanya". Aquesta ruta l'anomeno la ruta dels portets. Val a dir que també s'hi pot afegir algun portet més, però això ja ho anirem descobrint al llarg de la temporada.\nEl google maps marca 24 kms, si contem l'anada i la tornada ja son 48,m però també cal sumar-hi els km de casa al punt de sortida. AL final surten uns 55 aprox. Avuí ha estat un entrenament de plat petit i corona (pinyó) gran. Aprofitant el sol del matí, he agafat la bici i apa, a fer kms.\nLa intenció era més que res agafar una mica de gana pel dinar. Bromes a part, l'objectiu de la sessió (si es pot dir així) era començar a tocar amb més complexitat la bici, per agafar-li el tacte que hem perut després de tantes setmanes sense tocar-la. Quan digui el que he trigat us podreu fer una idea de la calma que he tingut al llarg d'aquests saludables 55 kms. 2 hores 15'. Feu comptes i calculeu la velocitat mitja. Brutal! Podria justicar la mitja dient que son tres ascencions i que les baixades estaven humides i no es podia anar ràpid, però no serveix.\nTot i veurem adelantat per cilcistes, masculins i femenines, calma (cadascú va al que va). Aquest fet no em preocupa, passat agost el tema ja canviarà. Ara toca el que toca.\nAquests dos dies d'entrenament de bici casi seguits m'aniran bé per dissabte de la setmana vinent, on tocarà fer 105 kms amb en Jaume i en Carlos. La ruta ja la marcaré, per curiositat dels més siberites.\nEvidentment el cansament no ha fet acte de presència ni en la més mínima expressió (tal i com m'he près la sortideta, impossible). Així de cara a demà tindré les cames sinó al 100% al 90% aprox.\nL'objectiu que tinc per demà és intentar fer una cursa progressiva o uniforme, de cap de les maneres fer-la en positiu. La clau està en els primers kms. Si aquests surten a 4'40-45" perfece, si surten alo més ràpids, mala senyal.\nBé, ja passaré informació, que molt presuposo que serà al contrari del que he dit.\nAvuí a part d'aquest entrenament, he realitzat un entrenament d' "ultramarató", es a dir, una sessió non stop de 6 hores de biblioteca, amb la estimable col.laboració d'en Jaume, per això que diuen que s'ha de tenir "mente sana in corpore sano".